Иванка Могилска
Дългият шлифер

chitanka.info

Мария върви по парапета на моста

и си мисли, че би било хубаво

баща й да носи дълъг шлифер

и да прилича на всички други бащи.

Мария върви по парапета на моста

и си представя, че се казва Мари.

Мари скача от парапета

и се радва на илюзията, че лети.

Мари се носи по водата и сънува,

че е хванала за ръка баща си,

облечен в дълъг, дълъг шлифер.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.